[{"text_idx": "#000001", "text": "Pang! Antur cerddoriaeth Gruff Rhys"}, {"text_idx": "#000002", "text": "Mae\u2019r foment wedi cyrraedd! Mae\u2019r albwm Pang! wedi cael ei rhyddhau, a fel ffan mawr o Gruff Rhys, faswn i ddim yn fwy cyffrous. Gwrandais i i\u2019r albwm yn syth ar o\u0302l ffeindio rhyw amser rhydd, a thrawyd fi gan natur eclectig ac ysbrydol yr albwm. Wnaeth egni y trac cyntaf, Pang!, teimladau hafaidd Bae Bae Bae, lleisiau ysgafn Ara Deg (Ddaw\u2019r Awen), tiwn lleddf Niwl o Anwiredd, a thrymder O\u0302l Bys / Nodau Clust yn wneud yr argraffiadau cyntaf cryfaf."}, {"text_idx": "#000003", "text": "Mae\u2019n anodd i fi i beidio dod yn emosiwnol tra\u2019n gwrando ar gerddoriaeth Gruff, ac y rheswm yw bod yna cysylltiad cryf rhwng ei gerddoriaeth o a fy narganfyddiad o\u2019r iaith Gymraeg. Ar y pryd pan roeddwn i\u2019n gwrando ar gerddoriaeth Gruff am y tro cyntaf, gwrandais i ar yr albwm Candylion yn gyntaf, ac wedyn, Yr Atal Genhedlaeth. Y traciau Gyrru Gyrru Gyrru a Ffrwydriad yn y Ffurfafen oedd fy nghyflwyniadau cyntaf i\u2019r iaith Gymraeg, ac roedd yr albwm Yr Atal Genhedlaeth yn archwiliad fwy drylwyr o\u2019r iaith. Ar o\u0302l cael cyflwyniad i\u2019r iaith, mi benderfynais i ddysgu hi, allan o chwilfrydedd. A, diolch i adnoddau ar gael ar yr we, dwi wedi cael rhyw llwyddiant gyda dysgu."}, {"text_idx": "#000004", "text": "Fasai fy mhrofiad o ddysgu Cymraeg ddim yr un fath heb gerddoriaeth Gymraeg. Mae na wastad wedi bod cysylltiad rhwng cerddoriaeth Gymraeg a fy nghymhelliad i ddechrau (ac wedyn, parhau) dysgu Cymraeg, a chedoriaeth Gruff yn benodol yn golygu llawer i fi. Mae yna rhywbeth am y gerddoriaeth sy wedi cael effaith cryf arna i, efallai oherwydd mae yna wastad rhywbeth newydd i ddarganfod o fewn y gerddoriaeth, ac mae Gruff wastad yn defnyddio rhyw fath o arloesedd sy\u2019n fy syfrdanu. Drwy wrando ar gerddoriaeth fo, wedi cael profiad nid yn unig o ieithoedd wahanol, ond o rhythmau a synau wahanol, a steiliau eraill o gerddoriaeth na chlywais i erioed o\u2019r blaen."}, {"text_idx": "#000005", "text": "Nid yw Pang! yn eithriad i hynny. I fi, mae\u2019r albwm yr un mor alawol a siriol ag y mae\u2019n anturus a llawn lledrith. Pob tro dwi\u2019n gwrando ar yr albwm, mae rhywbeth wahanol yn sefyll allan i fi, tra ar yr un pryd yn atgoffa fi o beth wnaeth wneud i fi syrthio mewn cariad a cherddoriaeth Gruff bron i ddegawd yn o\u0302l. Tro yma, drwy gwrando ar Pang!, dwi wedi cael fy nghyflwyno i offeryn o orllewin Affrica (y balafon) nad oeddwn erioed wedi clywed o\u2019r blaen, ac ychydig bach o\u2019r iaith Zulu (yn benodol ar y trac Ara Deg), diolch i\u2019r cynhyrchydd Muzi. Heblaw am newydd-deb, mae Pang!, mewn ffordd, yn atgoffa fi o\u2019r drysiau i gyd sy wedi agor i fi, o ganlyniad o gael profiad o rywbeth newydd. Mae gan yr albwm yr un natur anturus a\u0302\u2019i ragflaenwyr, ond mae\u2019n atgoffa fi yn arbennig o Candylion ac Yr Atal Genhedlaeth, ond efallai achos dwi\u2019n teimlo\u2019n mor hiraethus amdan y ddau albwm."}, {"text_idx": "#000006", "text": "Erbyn hyn, dwi wedi sylweddoli bod gwrando ar gerddoriaeth Gruff drwy\u2019r blynyddoedd wastad wedi bod yn ffordd i fi ehangu fy ngorwelion yn bell iawn iawn. Mae\u2019r albwm Pang! yn beth gysurus i fi, ac yn rhywbeth i fwynhau, ond hefyd mae\u2019n ysbrydoliaeth i fod yn anturus a pheidio byth bod yn agored i bethau a phrofiadau newydd."}, {"text_idx": "#000008", "text": "Mae Gruff yn tynnu ar ganu protest ar ei sengl newydd, Pang!, ca\u0302n rhestr fel Caerffosiaeth, gyda help wrth Kliph Scurlock ar ddrymiau, Gavin Fitzjohn ar bres, a Krissy Jenkins ar ffliwt ac offerynnau taro."}, {"text_idx": "#000009", "text": "Muzi, artist electroneg o Dde Affrica, wnaeth cynhyrchu a chymysgu yng Nghaerdydd a Johannesburg, ac mae\u2019n debyg bod ei ddylanwad e dros ei naws yn gryf."}, {"text_idx": "#000010", "text": "Dw i\u2019n chwarae\u2019r ga\u0302n Bae Bae Bae gan Gruff o 2018 o hyd, a\u2019i ailgymysgiad ardderchog gan Muzi sydd ychydig yn gyflymach ar gyfer dawnsio. Mae\u2019r ddau wedi gwneud ca\u0302n ar y cyd fel rhan o brosiect Africa Express ac dyna sut wnaethon nhw ddechrau cydweithio (yn o\u0302l cyfweliad Lauren Laverne)."}, {"text_idx": "#000011", "text": "Mae so\u0302n bod elfennau o\u2019r fideo sy\u2019n dod a\u0302 Magritte a Microsoft Windows 95(!) i\u2019r cof \u2013 diolch i Mark James, cydweithiwr oes Gruff Rhys am hynny. Mae\u2019n iawn i fod yn hollol sgwa\u0302r bellach."}, {"text_idx": "#000012", "text": "Pang! fydd enw yr albwm hefyd (gair amlbwrpas sydd a\u0302 chyfeiriadau fel gair Cymraeg mewn Geiriadur Prifysgol Cymru yn o\u0302l hyd at 1637), ac bydd ambell i bennill ar yr albwm yn cynnwys yr iaith Zulu yn ogystal a\u0302\u2019r Gymraeg."}, {"text_idx": "#000013", "text": "Dyma\u2019r rhestr o draciau ar Pang!:"}, {"text_idx": "#000016", "text": "Fel mae\u2019n digwydd dw i\u2019n darllen Rip It Up and Start Again gan Simon Reynolds, sydd yn canolbwyntio ar y cyfnod cerddorol hynod ddiddorol rhwng 1978 a 1984 \u2013 bandiau cymysg, ym mhob ystyr o\u2019r gair, fel The Selecter, The Specials, Magazine, The Pop Group \u2013 ac mae rhywfaint o gymhariaeth i\u2019w wneud a\u0302 heddiw o ran gyflwr y gymdeithas ehangach a gwrthdaro gwleidyddol."}, {"text_idx": "#000017", "text": "Fel yn achos Carwyn Ellis & Rio 18 mae\u2019n ddiddorol nodi bod cerddor[ion] o\u2019r traddodiadau gwahanol yn cyfrannu fel cydweithwyr go iawn ar y prosiectau."}, {"text_idx": "#000018", "text": "Oedd prinder o bossa nova Cymraeg yn y byd hyd yma, ac sawl ffordd o geisio cael y sain yn iawn. Ond nid oes budd mewn ceisio efelychu arddull rhywun arall mewn modd Jamie Oliver-aidd. Mae parch i\u2019r genre, y traddodiad a\u2019r bobl \u2013 y ddwy (tair, pedair) ffordd. Mae technolegau\u2019r byd cyfredol wedi hwyluso hyn ond mae\u2019r sain yn fytholwerdd fel baner Brasil."}, {"text_idx": "#000020", "text": "Dyna oedd un o anthemau o\u2019n i wedi clywed yng Ngharnifal St Paul\u2019s ym Mryste dros y penwythnos eleni, ca\u0302n fachog am fendithion a diolchgarwch gan gantores egni\u0308ol o Spanish Town, Jamaica."}, {"text_idx": "#000022", "text": "Mae lot o ymdrech wedi mynd mewn i\u2019r teimlad naturiol yn y fideo \u2013 dungarees, canu wrth gael trin gwallt, olwyn yn yr awyr gyda gwe\u0302n. O ran hyn mae wheelies i weld wedi dod yn o\u0302l ar strydoedd byd-eang, ac mae\u2019n teimlo fel bod elfen o wrthdystiad iddyn nhw."}, {"text_idx": "#000024", "text": "Ca\u0302n yn rhannol am fod yn ffan ydy Iawn gan Pop Negatif Wastad (yn fy nghlustiau i). Dyma Twinfield, peiriant un-dyn, yn wneud ei fersiwn newydd ei hun, ac mae\u2019n swnio\u2019n rymus ar system sain fawr. Mae ei gynhyrchiad yn atgoffa fi o\u2019r ga\u0302n Your Silent Face gan New Order oddi ar Power, Corruption & Lies \u2013 mewn ffordd dda."}, {"text_idx": "#000026", "text": "Nodwch fod rhai o\u2019r hen ganeuon wedi diflannu oddi ar gyfrif Soundcloud Twinfield, pob un oedd wedi ei chynnwys yn y cyfweliad Twinfield dair blynedd yn o\u0302l! Dw i\u2019n cymryd bod rhaid i rywun symud ymlaen weithiau... efallai bod dileu gwaith yn rhan o\u2019r celfyddyd rhywsut. Croeso i fyd Twinfield."}, {"text_idx": "#000028", "text": "Wele ga\u0302n serchus yn yr iaith Saesneg a ddaeth i mi tra\u2019n synfyfyrio tra\u2019n trwsio fy radio \u2013 pam ysgrifennu hon yn y Saesneg? Wel \u2013 ysdywed Dafydd Iwan: pam ma\u2019 eira yn wyn gyfaill? Pwy a wyr beth sy\u2019n gyfrifol am awen adloniant ysgafn mor afreolus."}, {"text_idx": "#000029", "text": "Ta waeth \u2013 ysgrifennwyd y ga\u0302n \u2013 a dyma hi a siawns y bydd y nesaf yn y Gymraeg."}, {"text_idx": "#000031", "text": "Yn amlwg mae angen diwygio y gyfundrefn afiach anemocrataidd bresennol sydd ym Mrwsel ond ddim yn y ffyrdd yr awgrymwyd gan Cameron a\u2019i griw elitaidd ond efallai yn debycach i beth o syniadaeth yr economegydd penfoel o Roeg Yanis Varoufakis sydd a gwell profiad o drin ac effeithiau eithafol y \u2018Troika\u2019 ar wlad gymharol fach."}, {"text_idx": "#000033", "text": "Cychwyn ymgyrch felly fydd y refferendwm \u2013 nid ei diwedd hi."}, {"text_idx": "#000034", "text": "Yn amlwg ma\u2019n boen fod hyn yn digwydd ynghanol tymor etholiadol ein gwlad ond efallai ei fod on gyfle i ddiffinio ein gwleidyddiaeth hefyd."}, {"text_idx": "#000035", "text": "Ta waeth, does na\u2019m byd gwaeth weithia\u2019 na cantorion pop gor-ddifrifol yn trafod erchyllderau\u2019r byd felly dyna ddigon o falu, yn o\u0302l a mi at y canu..."}, {"text_idx": "#000037", "text": "Dyma ambell i blentyn yn canu caneuon Gruff Rhys. Ffeindiais un pan o\u2019n i\u2019n chwilio am sioeau Gruff ar YouTube. Ac wedyn ffeindiais un arall ac un arall. Gadewch i mi wybod os oes mwy o gwmpas!"}, {"text_idx": "#000038", "text": "Gyrru, Gyrru, Gyrru yw\u2019r cytgan hawsaf a mwyaf bachog erioed \u2013 mewn unrhyw iaith. Dyma berfformiwr ifanc yn gwneud ei ddehongliad trwy feicroffon Paper Jamz newydd sbon. Dyw e ddim yn hynod wahanol i\u2019r offerynnau mae Gruff ei hun yn defnyddio. Cafodd y fideo ei lanlwytho ar ddydd Nadolig yn 2014. Efallai bod e wedi cael amser i ddysgu Iolo Iolo Iolo erbyn hyn hefyd, pwy a w\u0302yr."}, {"text_idx": "#000039", "text": "Yn o\u0302l y disgrifiad YouTube mae\u2019r dyn nesaf yn ffan mawr o Gruff, yn enwedig ei albwm solo gyntaf Yr Atal Genhedlaeth."}, {"text_idx": "#000041", "text": "Mae hi\u2019n edrych fel bod ei berfformiad o Sensations in the Dark o\u2019r un cyfnod."}, {"text_idx": "#000045", "text": "Os oeddet ti\u2019n meddwl pa fath o waith celf yn union fydd yr artist amlgyfryngol Gruff Rhys o Fethesda yn wneud nesaf ar o\u0302l ffilm ddogfen realaeth hudol, llew papur ac arddangosfa o westy a wneud o boteli siampw\u0302, wel dyma\u2019r ateb."}, {"text_idx": "#000048", "text": "Fel rhan o\u2019r ymchwil aeth Gruff gyda\u2019r sgwennwr theatr Tim Price i Milan a Rhufain er mwyn cwrdd a\u0302 Carlo Giangiacomo, y mab sydd wedi cyhoeddi bywgraffiad am ei dad ac wedi etifeddu\u2019r busnes cyhoeddi teuluol Feltrinelli Editore. Ar hyn o bryd mae Price, Gruff a Bip yn gweithio gyda ti\u0302m o bobl gan gynnwys cyfarwyddwr Wils Wilson i weithio ar y sioe."}, {"text_idx": "#000050", "text": "Mae\u2019r sioe yn dilyn yr albwm cychwynnol Neon Neon, Stainless Style, prosiect cysyniadol am y miliwnydd car John DeLorean gydag ychydig o help gan ffrindiau fel Cate Timothy."}, {"text_idx": "#000052", "text": "Bydd albwm newydd hefyd yn o\u0302l y datganiad i\u2019r wasg a rhyw fath o ffilm ddogfen gan Ryan (dim cyfenw hyd yn hyn). Bydd cyfle i glywed trac newydd ac archebu tocynnau i\u2019r sioe, sydd ym mis Mai eleni mewn lleoliad \u2018cyfrinachol\u2019 yng Nghaerdydd, nes ymlaen."}, {"text_idx": "#000058", "text": "BTS yn dod a'u themau tywyll i bop De Corea"}, {"text_idx": "#000063", "text": "Dinas y digwyddiadau - dinas di enaid"}]